b'\n_START_ARTICLE_\nEstatueta de Ganimedes\n_START_SECTION_\nContext arqueol\xc3\xb2gic i hist\xc3\xb2ria del furt al novembre de 2013\n_START_PARAGRAPH_\nL\'estatueta es va trobar en 17 fragments en un dip\xc3\xb2sit de la casa dels Aurigues grecs.[3]\n_START_SECTION_\nContext arqueol\xc3\xb2gic: la casa dels Aurigues grecs\n_START_PARAGRAPH_\nLa casa, equipada amb un peristil i fonts, datada del s. I, inclo\xc3\xafa nombroses comoditats.[4] Tamb\xc3\xa9 s\'ha excavat parcialment.[5]_NEWLINE_Encara que les excavacions descobriren mosaics en moltes habitacions, el seu nom prov\xc3\xa9 del que representa quatre aurigues designats amb nom grec: estan parats en els carros, que no es conserven igual que els cavalls, i llests per comen\xc3\xa7ar, cadasc\xc3\xba amb un fuet i regnes. Representen un equip o facci\xc3\xb3 del circ rom\xc3\xa0:[6] Euphumos (blau), Domninos (blanc), Euthumis (verd) i Kephalon (vermell). Aquests noms s\xc3\xb3n probablement dels aurigues m\xc3\xa9s famosos.[6] Aquest mosaic adorna el llindar d\'un triclinium o oecus, del p\xc3\xb2rtic sud de la casa.[5]\n_START_SECTION_\nHist\xc3\xb2ria antiga i redescobriment\n_START_PARAGRAPH_\nEl dip\xc3\xb2sit on es trob\xc3\xa0 la figureta \xc3\xa9s sota el triclinium de la casa,[6] que es netej\xc3\xa0 durant la campanya d\'excavaci\xc3\xb3 del 1977.[8] L\'enviaren al Kelsey Museum of Archeology per al seu estudi i conservaci\xc3\xb3 al 1978 i despr\xc3\xa9s fou restaurat el 1980 en una oficina especialitzada de Nova York.[9]_NEWLINE_L\'estatueta probablement es trenc\xc3\xa0 accidentalment abans de col\xc2\xb7locar-la,[2] i fou objecte d\'una restauraci\xc3\xb3 en l\'antiguitat amb l\'\xc3\xbas d\'espigues de ferro.[3] El dip\xc3\xb2sit on es trob\xc3\xa0 \xc3\xa9s d\'origen p\xc3\xbanic. Les cisternes o dip\xc3\xb2sits eren importants a Cartago per l\'escassetat de fonts i s\'usaven sovint en l\'\xc3\xa8poca p\xc3\xbanica, especialment al s. III ae, i a l\'era musulmana, perqu\xc3\xa8 es va reparar i netejar regularment amb cura durant segles.[1] Despr\xc3\xa9s de l\'aband\xc3\xb3 com a dip\xc3\xb2sits d\'aigua, serviren d\'\xc2\xababocadors d\'enderrocs i femers";[11] les excavacions estan netejant molts ossos d\'animals i peixos, aix\xc3\xad com terrissa dom\xc3\xa8stica, fins i tot monedes.[1] Residus, sens dubte, d\'una cuina,[12] i elements de coberta del grup d\'est\xc3\xa0tues, que s\'han datat[13] del s. V, [1] i principi del VI.[14]_NEWLINE_L\'abocador en el dip\xc3\xb2sit de residus acumulats en tota la vil\xc2\xb7la es remunta, segons Elaine K. Gazda, a poc despr\xc3\xa9s de la presa de Cartago del 533 pels bizantins, a costa dels v\xc3\xa0ndals.[1][12] La casa es va reutilitzar al s. V i es col\xc2\xb7locaren nous mosaics en diferents habitacions al s. VI, incloent un paviment d\'opus sectile disposat en el triclinium amb nereides cavalcant sobre dracs de mars.[15] La hist\xc3\xb2ria del lloc s\'interromp al s. VII fins al moment de la construcci\xc3\xb3 de la l\xc3\xadnia de ferrocarrils a principis del s. XX.[16]_NEWLINE_El terreny sobre el qual est\xc3\xa0 constru\xc3\xafda la vil\xc2\xb7la fou explorat per primera vegada per arque\xc3\xb2legs de Tun\xc3\xadsia el 1970-1971: en sorg\xc3\xad un conjunt eclesi\xc3\xa0stic bizant\xc3\xad tard\xc3\xa0 del s. V, una insula que cont\xc3\xa9 la vil\xc2\xb7la, i tamb\xc3\xa9 s\'excav\xc3\xa0 a l\'oest de l\'esgl\xc3\xa9sia.[17] La casa dels Aurigues grecs l\'estudiaren al 1975, i entre 1976 i 1978[5] form\xc3\xa0 part de les excavacions internacionals de la campanya de la Unesco \xc2\xabPer salvar Cartago\xc2\xbb. El treball de camp an\xc3\xa0 a c\xc3\xa0rrec d\'un equip tunisi\xc3\xa0 de l\'Institut Nacional d\'Arqueologia i Art dirigit per Liliane Ennabli i institucions nord-americanes, les Escoles Americanes de Recerca Oriental i el Museu d\'Arqueologia Kelsey, dirigits per John H. Humphrey.[18] Tot i que el lloc inclou els nivells m\xc3\xa9s antics dels vestigis de l\'\xc3\xa8poca p\xc3\xbanica o de l\'Alt Imperi rom\xc3\xa0, l\'equip opt\xc3\xa0 per privilegiar les excavacions dels nivells de l\'era bizantina i v\xc3\xa0ndala, per\xc3\xadodes de la hist\xc3\xb2ria de la ciutat prou desconeguts.[1]\n_START_SECTION_\nFurt i conseq\xc3\xbc\xc3\xa8ncies\n_START_PARAGRAPH_\nFurtaren l\'estatueta la nit de 8 de novembre de 2013, durant el servei de gu\xc3\xa0rdia de tres agents. La troballa arqueol\xc3\xb2gica es considera sense valor comercial perqu\xc3\xa8 \xc3\xa9s coneguda arreu del m\xc3\xb3n i, per tant, es podria haver furtat per integrar la xarxa de vendes oficial d\'art. El furt es denunci\xc3\xa0 a la Interpol._NEWLINE_Aquest fet provoc\xc3\xa0 molta reacci\xc3\xb3, sobretot en internet i les xarxes socials, on el furt es descrivia com \xc2\xabGanimedes, assassinat en la mem\xc3\xb2ria tunisiana\xc2\xbb. Per\xc3\xb2 les reaccions s\'esva\xc3\xafren molt r\xc3\xa0pidament._NEWLINE_En els dies seg\xc3\xbcents, les autoritats tunisianes decidiren refor\xc3\xa7ar les mesures de seguretat dels museus i jaciments._NEWLINE_El 17 de de novembre, el director general de l\'Institut Nacional de Patrimoni (INP), Adnan Louichi, respon a un pol\xc3\xa8mic article en La Presse de Tunisie: \xc2\xabestem treballant d\'acord amb els mitjans que tenim, hem imposat un nivell d\'urg\xc3\xa8ncia a tots els museus; la pobresa del nostre parc de vehicles ens paralitza i ens impedeix assegurar adequadament el seguiment dels nostres jaciments, la fr\xc3\xa0gil situaci\xc3\xb3 de seguretat al pa\xc3\xads, lamentablement anima totes les formes de delinq\xc3\xbc\xc3\xa8ncia...  El director assenyala problemes pressupostaris i legals, a m\xc3\xa9s del context dels esdeveniments m\xc3\xa9s recents que afecten el pa\xc3\xads, dins de la continu\xc3\xaftat de la Revoluci\xc3\xb3 del 2011. Tamb\xc3\xa9 esmenta l\'opci\xc3\xb3 de deixar aquesta obra d\'art en un petit museu, necess\xc3\xa0riament allunyat del flux de visitants; aquesta fragilitat del lloc d\'exposici\xc3\xb3 havia despertat a principis dels anys 2000 un debat per raons de seguretat._NEWLINE_Els sospitosos foren empresonats, i un d\'ells mor a l\'hospital el 27 de novembre de 2013. Despr\xc3\xa9s d\'un rumor que l\'escultura havia estat trobada, \xc3\xa9s negat r\xc3\xa0pidament per les autoritats; no es pot trobar la figureta i es desconeix el nom del patrocinador o patrocinadors del furt. _NEWLINE_El Ministeri de l\'Interior anuncia el 27 de gener de 2017 haver trobat l\'estatueta. Un dels sospitosos detinguts al novembre de l\'any 2015 havia perm\xc3\xa9s arrestar el seu c\xc3\xb2mplice en possessi\xc3\xb3 de l\'est\xc3\xa0tua a punt de ser venuda. El 3 d\'abril, el Tribunal Penal de Primera Inst\xc3\xa0ncia de Tun\xc3\xadsia condemna un empleat del Museu Paleocristi\xc3\xa0 de Cartago i el seu c\xc3\xb2mplice a quinze anys de pres\xc3\xb3 pel furt de l\'est\xc3\xa0tua.\n_START_SECTION_\nDescripci\xc3\xb3 general\n_START_PARAGRAPH_\nEl treball, tallat en un bloc mon\xc3\xb2lit de marbre blanc,[3] t\xc3\xa9 unes mesures de 33 cm d\'alt.[30][17] _NEWLINE_L\'escultura representa Ganimedes, un coper dels d\xc3\xa9us, nadiu de Troia, que reempla\xc3\xa7a en aquesta funci\xc3\xb3 a Hebe,[31] al costat de Zeus que ha assumit l\'aparen\xc3\xa7a d\'una \xc3\xa0guila. El moment representat \xc3\xa9s quan Zeus est\xc3\xa0 a punt de portar-lo a l\'Olimp.[30] L\'heroi troi\xc3\xa0 pren una posa l\xc3\xa0nguida, la cama dreta encreuada sobre l\'esquerra, el bra\xc3\xa7 esquerre al maluc i el bra\xc3\xa7 dret al voltant de l\'\xc3\xa0guila, que s\'al\xc3\xa7a sobre un arbre, amb les ales esteses, amb una mirada \xc2\xabenamorada de l\'objecte del seu desig\xc2\xbb.[31]_NEWLINE_L\'\xc3\xa0guila i Gan\xc3\xadmedes s\xc3\xb3n \xc2\xabbra\xc3\xa7os i ales entrella\xc3\xa7ats\xc2\xbb;[32] els peus de l\'heroi, que es representa cobert per un barret frigi, estan junt a una cabra adormida,[31] [32] i un gos inquiet, probablement a causa de la imminent partida del seu amo.[33] Per primera vegada, Ganimedes es presenta com un pastor de cabres.[34] El gos existeix en altres representacions de la hist\xc3\xb2ria del rapte de Ganimedes, per\xc3\xb2 l\'afegit de la representaci\xc3\xb3 d\'una cabra \xc3\xa9s \xc2\xabinusual\xc2\xbb.[3]_NEWLINE_La composici\xc3\xb3 \xc3\xa9s purament geom\xc3\xa8trica: dos eixos verticals a trav\xc3\xa9s de Ganimedes i l\'\xc3\xa0guila, un cercle i un arc conc\xc3\xa8ntric que envolta el personatge principal de l\'escena;[35] la cara tamb\xc3\xa9 respon a una elaboraci\xc3\xb3 acad\xc3\xa8mica.[36] Aquests elements semblen haver ajudat l\'artista per integrar l\'obra en un n\xc3\xadnxol.[37]_NEWLINE_Altres elements permeten recolzar la composici\xc3\xb3 acad\xc3\xa8mica de l\'obra i posen en relleu les l\xc3\xadnies geom\xc3\xa8triques, com la cl\xc3\xa0mide suspesa, la punta del barret frigi i les plomes de l\'\xc3\xa0guila.[37] L\'artista tamb\xc3\xa9 treball\xc3\xa0 les superf\xc3\xadcies de l\'escultura: en particular el pentinat, molt elaborat.[38] El virtuosisme de l\'escultor es confirma per certs detalls anat\xc3\xb2mics dels diversos protagonistes i tamb\xc3\xa9 en el detall de les plomes inferiors de l\'ala dreta de l\'\xc3\xa0guila i els dits de Ganimedes, que tenen fines zones que formen \xc2\xabpetits ponts\xc2\xbb.[39]\n_START_SECTION_\nTreball reparat durant l\'antiguitat\n_START_PARAGRAPH_\nEl grup escult\xc3\xb2ric est\xc3\xa0 a grans trets en excel\xc2\xb7lents condicions; les marques no s\xc3\xb3n importants (les branques de l\'arbre per sobre de l\'\xc3\xa0guila, part de la cama dreta i un dit de la m\xc3\xa0 dreta).[40] El treball est\xc3\xa0 gaireb\xc3\xa9 complet, nom\xc3\xa9s en manquen les branques de l\'arbre \xe2\x80\x94almenys tres que sobre\xc3\xafxen de l\'\xc3\xa0guila\xe2\x80\x94 i els elements de les extremitats inferiors del personatge, de la cabra i del gos.[31] El gos i la cabra han perdut les potes davanteres. L\'\xc3\xa0guila per l\'altre costat est\xc3\xa0 gaireb\xc3\xa9 intacta.[40] (K. Gazda, 1981, p\xc3\xa0g.)\xc2\xa0_NEWLINE_Realitzada en un sol bloc, l\'estatueta en alguns llocs \xc3\xa9s gaireb\xc3\xa9 transparent: converteix el treball en un \xc2\xabtour de force de l\'escultura antiga\xc2\xbb. El marbre t\xc3\xa9 un tractament diferent en l\'\xc3\xa0guila, amb la t\xc3\xa8cnica de l\'esfumat, i els altres elements de l\'escultura s\xc3\xb3n molt llisos.[31]_NEWLINE_L\'estatueta ha estat reparada en l\'antiguitat, amb espigues de ferro instal\xc2\xb7lades al tronc de l\'arbre i la figura de Ganimedes, usant-hi morter de cal\xc3\xa7 d\'oli.[41] Les espigues de ferro han decolorat certes parts del grup, de color taronja fosc al tronc de l\'arbre i gris en la cara de Ganimedes.[42] Aquests elements d\'aquesta primera restauraci\xc3\xb3 s\'han eliminat en la nova restauraci\xc3\xb3 de 1980. Les taques grogues segurament es deuen a l\'exposici\xc3\xb3 a mat\xc3\xa8ries org\xc3\xa0niques dins de la font.[41]_NEWLINE_La restauraci\xc3\xb3 antiga de l\'obra sembla haver-la deixat sense acabar per raons desconegudes,[41] tal vegada per elements abandonats al lloc del descobriment.[2] Gadza en suggereix dues hip\xc3\xb2tesis:[41] o b\xc3\xa9 un dany irreparable durant el proc\xc3\xa9s de restauraci\xc3\xb3 que va comportar un aband\xc3\xb3 de l\'operaci\xc3\xb3 \xe2\x80\x94amb el suport de la hip\xc3\xb2tesi de la prova ultraviolada que demostr\xc3\xa0 que tot el dany havia estat causat en un temps relativament curt\xe2\x80\x94;[43] o una impossibilitat de la persona a c\xc3\xa0rrec de la restauraci\xc3\xb3 de reparar un accessori particular i indispensable. Gazda evoca, en particular, la impossibilitat de connectar les parts inferior i superior de la part posterior de la figura.[43] Per tant, l\'aband\xc3\xb3 d\'aquesta restauraci\xc3\xb3 estaria relacionat amb \xc2\xabun error hum\xc3\xa0 o un accident\xc2\xbb,[43] perqu\xc3\xa8 no hi ha evid\xc3\xa8ncia d\'una degradaci\xc3\xb3 deliberada, per la qual cosa \xc2\xabs\'ha de suposar que tot el dany ha estat involuntari\xc2\xbb.[44]\n_START_SECTION_\nUtilitzaci\xc3\xb3\n_START_PARAGRAPH_\nL\'estatueta tenia com a funci\xc3\xb3 decorar un forn\xc3\xadcula en el peristil o triclinium i mai hauria estat exposada, potser a causa de la reparaci\xc3\xb3 soferta;[3][44] no hi ha rastres de precipitacions sobre l\'obra:[1] no fou mai  exposada a la intemp\xc3\xa8rie. El marbre era nou en el moment del desbastament i \xc3\xa9s possible que el material haguera estat lluny de la casa dels Aurigues grecs i els seus descendents.[45]_NEWLINE_Els descobridors de l\'est\xc3\xa0tua dedu\xc3\xafren que a causa de l\'abs\xc3\xa8ncia de restes de ciment a la base, que no \xc3\xa9s normal, no es podria sostenir sense fonamentaci\xc3\xb3.[46][2][44] La base porta un registre que inclou un sistema de ranures regulars.[44][44]_NEWLINE_De la mateixa manera, \xc2\xabl\'altra cara \xc3\xa9s aspra i sense acabar\xc2\xbb,[47] i alguns detalls no van ser completats.[2]  Tanmateix, \xc2\xabfins i tot en la part davantera alguns detalls es van deixar sense acabar\xc2\xbb.[44] L\'ala esquerra de l\'\xc3\xa0guila no ha estat tallada en la mateixa forma que l\'ala dreta.[44] Les plomes potser es volien destacar amb pintura, per\xc3\xb2 mai no es va fer.[44]_NEWLINE_L\'\xc2\xabevid\xc3\xa8ncia f\xc3\xadsica i implica que l\'escultura [...] mai s\'ha col\xc2\xb7locat al lloc destinat per a aix\xc3\xb2\xc2\xbb.[48] Durant les operacions per ajustar-la al n\xc3\xadnxol ocorreria un accident i, malgrat els intents, no se\'n va poder restaurar i segurament la llen\xc3\xa7aren al dip\xc3\xb2sit amb altres residus.[48]\n_START_SECTION_\nDataci\xc3\xb3 complexa i integraci\xc3\xb3 al marc de la casa dels Aurigues grecs\n_START_PARAGRAPH_\nLa dataci\xc3\xb3 de l\'estatueta \xc3\xa9s el problema m\xc3\xa9s espin\xc3\xb3s de l\'obra, fins i tot inferint-la del context del descobriment arqueol\xc3\xb2gic i estil.[48]\n_START_SECTION_\nObra de l\'era teodosiana\n_START_PARAGRAPH_\nEstil\xc3\xadsticament, el treball pot ser comparat amb els que daten del final del s. II, i altres assoliments daten de mitjan segle V.[2][48] El rang cronol\xc3\xb2gic \xc3\xa9s molt ampli, per\xc3\xb2 la cara de Ganimedes dona m\xc3\xa9s pistes. La forma dels ulls fa suposar una data anterior a l\'\xc3\xa8poca d\'Adri\xc3\xa0, i el contrast entre les superf\xc3\xadcies polides i el pentinat de Ganimedes pot ser d\'abans de la dinastia Antonina;[49] segons Gazda, el tractament del cap no apareix abans del temps de Teodosi.[50]_NEWLINE_Un lleuger dubte roman sobre la simultane\xc3\xaftat dels fragments i els residus dom\xc3\xa8stics. El context arqueol\xc3\xb2gic pot fer entendre que l\'obra pertanyia al propietari de la casa dels Aurigues grecs, perqu\xc3\xa8 transportar aquests residus barrejats amb el fem dom\xc3\xa8stic a un altre lloc seria molt sorprenent:[2] les deixalles se solen abocar prop del lloc de producci\xc3\xb3.[48] Entre les monedes descobertes al dip\xc3\xb2sit, tres s\xc3\xb3n del regne v\xc3\xa0ndal, una del moment de Justini\xc3\xa0 I datat del 602; aquestes troballes numism\xc3\xa0tiques subratllen la durada del dip\xc3\xb2sit de residus.[48]_NEWLINE_Despr\xc3\xa9s d\'un dip\xc3\xb2sit inicial \xc2\xabprop de la cuina de la casa dels Aurigues grecs, una pe\xc3\xa7a probablement situada a poca dist\xc3\xa0ncia del triclinium\xc2\xbb, datat per Gazda de mitjan s. V o poc despr\xc3\xa9s,[48] els residus podien ser de nou emmagatzemats, amb fragments de l\'est\xc3\xa0tua distribu\xc3\xafts en el dip\xc3\xb2sit.[48] Des dels anys 1980, el grup d\'est\xc3\xa0tues es data de la fi del s. V, o del s. IV per raons estil\xc3\xadstiques.[4] Humphrey despr\xc3\xa9s de Gazda busca una data primerenca del s. V, [45] per les analogies de certs detalls, com els ulls, el cabell i el tractament de la capa sobre l\'espatlla de Ganimedes, amb obres de finals del s. IV o principis del V, com les representacions dels oficials sobre la base de l\'obelisc de Teodosi que adorna l\'Hip\xc3\xb2drom de Constantinoble,[16][51] malgrat els diferents pentinats.[2] Una cara del relleu del sud-est de la base t\xc3\xa9 una composici\xc3\xb3 geom\xc3\xa8trica semblant a la de Ganimedes.[52] El pentinat diferent no exclou les equival\xc3\xa8ncies amb les escultures d\'\xc3\xa8poca teodosiana.[53] El pentinat t\xc3\xa9 analogies amb obres que daten de finals del s. IV,[54] per\xc3\xb2 alguns detalls dels plecs de la roba no permet considerar una data anterior a l\'inici del s. V.[55] L\'emperador Teodosi I el Gran regn\xc3\xa0 del 379 al 395 i l\'erecci\xc3\xb3 de l\'obelisc a l\'hip\xc3\xb2drom data del 390.[2][56]_NEWLINE_\xc2\xabL\'escultor del grup cartagin\xc3\xa9s estava familiaritzat amb els estils i m\xc3\xa8todes dels escultors que treballaren en la cort de Teodosi a Constantinoble\xc2\xbb.[2][57] Gazda considera que el treball data del final del per\xc3\xadode teodosi\xc3\xa0 segons criteris estil\xc3\xadstics i t\xc3\xa8cnics.[58] \xc2\xabL\'estil i la t\xc3\xa8cnica del grup de Cartago [...] confirmen l\'evid\xc3\xa8ncia f\xc3\xadsica i arqueol\xc3\xb2gica que suggereix que l\'escultura de Ganimedes i l\'\xc3\xa0guila data de l\'inici del s. V de la nostra era\xc2\xbb.[59]'